CELEX: 31989D0637
Language: el
Date: 1989-10-31 00:00:00
Title: Απόφαση της Επιτροπής της 31ης Οκτωβρίου 1989 σχετικά με την καθιέρωση των κοινοτικών πλαισίων στήριξης για τις κοινοτικές διαρθρωτικές παρεμβάσεις στην περιφέρεια της Γαλλίας τις οποίες αφορά ο στόχος αριθ. 1, δηλαδή τα υπερπόντια διαμερίσματα ( DOM ) και την Κορσική

Avis juridique important

|

31989D0637

89/637/ΕΟΚ: Απόφαση της Επιτροπής της 31ης Οκτωβρίου 1989 σχετικά με την καθιέρωση των κοινοτικών πλαισίων στήριξης για τις κοινοτικές διαρθρωτικές παρεμβάσεις στην περιφέρεια της Γαλλίας τις οποίες αφορά ο στόχος αριθ. 1, δηλαδή τα υπερπόντια διαμερίσματα ( DOM ) και την Κορσική  

Επίσημη Εφημερίδα αριθ. L 370 της 19/12/1989 σ. 0032 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Οκτωβρίου 1989  σχετικά με την καθιέρωση των κοινοτικών πλαισίων στήριξης για τις κοινοτικές διαρθρωτικές παρεμβάσεις στην περιφέρεια της Γαλλίας τις οποίες αφορά ο στόχος αριθ. 1, δηλαδή τα υπερπόντια διαμερίσματα (DOM) και την Κορσική  (Το κείμενο στη γαλλική γλώσσα είναι το μόνο αυθεντικό)  (89/637/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), και ιδίως το άρθρο 8 παράγραφος 5,  Εκτιμώντας:  ότι, σύμφωνα με το άρθρο 8 παράγραφος 5 του κανονισμού (ΕΟΚ) αριθ. 2052/88, η Επιτροπή καθιερώνει, βάσει των σχεδίων περιφερειακής ανάπτυξης που υποβάλουν τα κράτη μέλη, στο πλαίσιο της εταιρικής σχέσης και σε συμφωνία με το ενδιαφερόμενο κράτος μέλος, κοινοτικά πλαίσια στήριξης για τις κοινοτικές διαρθρωτικές παρεμβάσεις·  ότι, σύμφωνα με τη δεύτερη παράγραφο της ιδίας διάταξης, το κοινοτικό πλαίσιο στήριξης περιλαμβάνει, ιδίως, τους άξονες προτεραιότητας, τις μορφές παρέμβασης, το ενδεικτικό σχέδιο χρηματοδότησης στο οποίο καθορίζεται το ύψος των παρεμβάσεων και οι πηγές τους καθώς και η διάρκεια των παρεμβάσεων αυτών·  ότι ο κανονισμός (ΕΟΚ) αριθ. 4253/88 του Συμβουλίου (2) για τις διατάξεις εφαρμογής του κανονισμού (ΕΟΚ) αριθ. 2052/88 ορίζει, στον τίτλο ΙΙΙ άρθρο 8 και επόμενα, τους όρους για την προετοιμασία και την εφαρμογή των κοινοτικών πλαισίων στήριξης·  ότι, σύμφωνα με τις διατάξεις του άρθρου 8 παράγραφος 4 του κανονισμού (ΕΟΚ) αριθ. 2052/88, η γαλλική κυβέρνηση υπέβαλε στην Επιτροπή, στις 26 Απριλίου, 10 Μαΐου και 7 Σεπτεμβρίου 1989, τα σχέδια και τις ενέργειες σχετικά με τις περιφέρειες που αναφέρονται στο άρθρο 8 παράγραφος 2 του εν λόγω κανονισμού ·  ότι τα σχέδια που υπέβαλε το κράτος μέλος περιλαμβάνουν περιγραφή των αξόνων προτεραιότητας που επελέγησαν καθώς και ενδείξεις σχετικά με τη συνδρομή του Ευρωπαϊκού Ταμείου Περιφερειακής Ανάπτυξης (ΕΤΠΑ), του Ευρωπαϊκού Κοινωνικού Ταμείου (ΕΚΤ), του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, της Ευρωπαϊκής Τράπεζας Επενδύσεων (ΕΤΕ) και των άλλων χρηματοδοτικών οργάνων που προβλέπεται για την υλοποίηση των σχεδίων·  ότι το κοινοτικό πλαίσιο στήριξης καταρτίστηκε σε συμφωνία με το ενδιαφερόμενο κράτος μέλος στα πλαίσια της εταιρικής σχέσης που ορίζεται στο άρθρο 4 του κανονισμού αριθ. 2052/88·  ότι η ΕΤΕ έχει επίσης λάβει μέρος στην προπαρασκευή του κοινοτικού πλαισίου στήριξης σύμφωνα με το άρθρο 8 του κανονισμού (ΕΟΚ) αριθ. 4253/88· ότι έχει δηλώσει ετοιμότητα για τη συνδρομή της στην εφαρμογή αυτού του πλαισίου επί τη βάσει των προγραμματιζόμενων δανειακών ποσών που αναφέρονται στην παρούσα απόφαση και σύμφωνα με τις καταστατικές διατάξεις που τα διέπουν·  ότι η Επιτροπή προτίθεται να εξετάσει τη δυνατότητα συνδρομής και από άλλα κοινοικά δανειοδοτικά όργανα για τη χρηματοδότηση αυτών των πλαισίων, σύμφωνα με τις συγκεκριμένες διατάξεις που ισχύουν γι' αυτά·  ότι η παρούσα απόφαση είναι σύμφωνη με τη γνώμη της Συμβουλευτικής Επιτροπής για την Ανάπτυξη και την Ανασυγκρότηση των Περιφερειών και της Επιτροπής του Ευρωπαϊκού Κοινωνικού Ταμείου·  ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88, η παρούσα απόφαση αποστέλλεται ως δήλωση προθέσεων στο κράτος μέλος·  ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, οι δεσμεύσεις από τον προϋπολογισμό που αφορούν τη συνεισφορά των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης θα οδηγήσουν σε μεταγενέστερες αποφάσεις της Επιτροπής για την έγκριση των σχετικών ενεργειών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνονται τα κοινοτικά πλαίσια στήριξης για τις κοινοτικές διαρθρωτικές παρεμβάσεις για την περίοδο από την 1η Ιανουαρίου 1989 ως τις 31 Δεκεμβρίου 1993.  Η Επιτροπή δηλώνει την πρόθεσή της να συμβάλει στην υλοποίηση των παρόντων κοινοτικών πλαισίων στήριξης σύμφωνα με τις λεπτομερείς διατάξεις που παρέχουν καθώς και με τους κανόνες και τις κατευθυντήριες γραμμές των διαρθρωτικών ταμείων και των άλλων υπαρχόντων χρηματοδοτικών οργάνων.  Άρθρο 2  Τα κοινοτικά πλαίσια στήριξης περιλαμβάνουν τα ακόλουθα κύρια στοιχεία:  α) τους κύριους άξονες προτεραιότητας που επελέγησαν για κοινή δράση:  - άρση της απομόνωσης,  - βιομηχανία και υπηρεσίες προς τις επιχειρήσεις,  - τουρισμός,  - αξιοποίηση των γεωργικών πόρων και ανάπτυξη της υπαίθρου,  - υποδομές για τη στήριξη της οικονομικής δραστηριότητας,  - αξιοποίηση του ανθρώπινου δυναμικού·  β) επισκόπηση των μορφών παρέμβασης που πρέπει να εφαρμοστούν, κατά κύριο λόγο, υπό μορφή λειτουργικών προγραμμάτων·  γ) ενδεικτικό σχέδιο χρηματοδότησης, σε σταθερές τιμές 1989, το οποίο καθορίζει το συνολικό ποσό των δαπανών για τους άξονες προτεραιότητας που έχουν επιλεγεί για κοινή δράση από την Κοινότητα και το ενδιαφερόμενο κράτος μέλος, δηλαδή 1 903 εκατομμύρια Ecu για το σύνολο της περιόδου, καθώς και τις χρηματοδοτικές παρεμβάσεις από τον κοινοτικό προϋπολογισμό κατανεμημένο ως εξής για καθεμία απο τις πέντε περιοχές:  (εκατομμύρια Ecu)  1.2 //  //  // Κορσική   //   //    //   // ΕΤΠΑ   // 80,5  // ΕΚΤ   // 22   // ΕΤΓΠΕ, τμήμα Προσανατολισμού   // 35   //   //   // Σύνολο διαρθρωτικών ταμείων   // 137,5   // Άλλα χρηματοδοτικά όργανα   // 7,9   //    //  // Σύνολο συνδρομής   // 145,4   //    //  Οι προβλεπόμενες εθνικές ανάγκες για χρηματοδοτική παρέμβαση, δηλαδή περίπου 143,4 εκατομμύρια Ecu για το δημόσιο τομέα και 55,4 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα. Ενδεικτικά τα δάνεια εκ μέρους της ΕΤΕ δύναται να ανέλθουν στο ποσό των 10 εκατομμυρίων Ecu.  (εκατομμύρια Ecu)  1.2 //  //  // Γουαδελούπη   //   //    //   // ΕΤΠΑ  // 79,3   // ΕΚΤ   // 63,4   // ΕΤΓΠΕ, τμήμα Προσανατολισμού  // 23,3   //    //   // Σύνολο διαρθρωτικών ταμείων   // 166,0   //    //  Οι προβλεπόμενες εθνικές ανάγκες για χρηματοδοτική παρέμβαση, δηλαδή περίπου 198,5 εκατομμύρια Ecu για το δημόσιο τομέα και 25,2 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα. Ενδεικτικά τα δάνεια εκ μέρους της ΕΤΕ δύναται να ανέλθουν στο ποσό των 43 εκατομμυρίων Ecu.  (εκατομμύρια Ecu)  1.2 //  //  // Γουιάνα   //   //    //   // ΕΤΠΑ   // 33,8  // ΕΚΤ   // 27,6   // ΕΤΓΠΕ, τμήμα Προσανατολισμού   // 12  //    //   // Σύνολο διαρθρωτικών ταμείων   // 73,4   //    //  Οι προβλεπόμενες εθνικές ανάγκες για χρηματοδοτική παρέμβαση, δηλαδή περίπου 54 εκατομμύρια Ecu για το δημόσιο τομέα και 7,5 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα.  (εκατομμύρια Ecu)  1.2 //  //  // Μαρτινίκα   //   //    //   // ΕΤΠΑ   // 78,4  // ΕΚΤ   // 66,1   // ΕΤΓΠΕ, τμήμα Προσανατολισμού   // 20  //    //   // Σύνολο διαρθρωτικών ταμείων   // 164,5   //    //  Οι προβλεπόμενες εθνικές ανάγκες για χρηματοδοτική παρέμβαση, δηλαδή περίπου 145,3 εκατομμύρια Ecu για το δημόσιο τομέα και 28,3 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα. Ενδεικτικά τα δάνεια εκ μέρους της ΕΤΕ δύναται να ανέλθουν στο ποσό των 26 εκατομμυρίων Ecu.  (εκατομμύρια Ecu)  1.2 //  //  // Ρεϋνιόν   //   //    //   // ΕΤΠΑ   // 134  // ΕΚΤ   // 142,7   // ΕΤΓΠΕ, τμήμα Προσανατολισμού   // 69,7  //    //   // Σύνολο διαρθρωτικών ταμείων   // 346,6   //    //  Οι προβλεπόμενες εθνικές ανάγκες για χρηματοδοτική παρέμβαση, δηλαδή περίπου 299,5 εκατομμύρια Ecu για το δημόσιο τομέα και 50,1 εκατομμύρια Ecu για τον ιδιωτικό τομέα, μπορούν να καλυφθούν μερικώς υπό τη μορφή δανείων που προέρχονται από την Ευρωπαϊκή Τράπεζα Επενδύσεων και άλλα δανειοδοτικά όργανα. Ενδεικτικά τα δάνεια εκ μέρους της ΕΤΕ δύναται να ανέλθουν στο ποσό των 51 εκατομμυρίων Ecu.  Άρθρο 3  Η παρούσα δήλωση πρόθεσης απευθύνεται στη Γαλλική Δημοκρατία.  Βρυξέλλες, 31 Οκτωβρίου 1989.  Για την Επιτροπή  Bruce MILLAN  Μέλος της Επιτροπής  (1) ΕΕ αριθ. L 185 της 15. 7. 1988, σ. 9.  (2) ΕΕ αριθ. L 374 της 31. 12. 1988, σ. 1.